ປ. ໂອບາມາ ຮຽກຮ້ອງ ໃຫ້ສະພາ ອອກກົດໝາຍ ບໍ່ຂຶ້ນພາສີ (ວີດີໂອ)
ປະທານາທິບໍດີໂອບາມາ ຮຽກຮ້ອງໃຫ້ ລັດຖະສະພາສະຫະລັດ ຮັບຜ່ານຮ່າງກົດໝາຍ ບໍ່ໃຫ້ຂຶ້ນພາສີ ຕໍ່ສ່ວນບຸກຄົນແລະທຸລະກິດ ໃນວັນທີ 1 ມັງກອນຈະມານີ້.
ປະທານາທິບໍດີສະຫະລັດ ທ່ານບາຣັກ ໂອບາມາ ຮຽກຮ້ອງໃຫ້ ລັດຖະສະພາ ຮັບຜ່ານຮ່າງກົດໝາຍທີ່ປ້ອງກັນບໍ່ໃຫ້ມີການຂຶ້ນ ພາສີແບບອັດຕະໂນມັດຕໍ່ສ່ວນບຸກຄົນແລະທຸລະກິດຕ່າງໆໃນ ວັນທີ 1 ມັງກອນຈະມານີ້ ໃນລະຫວ່າງການກ່າວຄຳປາໄສປະຈຳສັບປະດາຂອງທ່ານໃນ ວັນເສົາມື້ນີ້ທ່ານ ໂອບາມາເວົ້າວ່າ ພວກຊົນຊັ້ນກາງບໍ່ຄວນຈະ ຖືກຈັບໄວ້ເປັນໂຕປະກັນ ໃນຂະນະທີ່ລັດຖະສະພາສະຫະລັດ ອະພິປາຍກັນກ່ຽວກັບການຕັດພາສີພວກທີ່ມີລາຍໄດ້ຫຼາຍກວ່າ 250,000 ໂດລາຕໍ່ປີ ປະທານາທິບໍດີໂອບາມາເວົ້າວ່າ ທ່ານໄດ້ທຳການພົບປະແບບສ້າງສັນກັບບັນດາຜູ້ນຳ ລັດຖະສະພາສະຫະລັດໃນວັນສຸກວານນີ້ ກ່ຽວກັບການຕັດງົບປະມານ ປົກປ້ອງພວກ ຊົນຊັ້ນກາງ ແລະເສີມຂະຫຍາຍເສດຖະກິດໃຫ້ເຂັ້ມແຂງ ໃນຄຳປາໄສຕອບປະຈຳສັບປະດາຂອງພັກຣີພັບບລີກັນນັ້ນ ສະມາຊິກສະພາສູງ Kelly Ayotte ຈາກລັດ New Hampshire ກ່າວວ່າ ທ່ານນາງ ແລະບັນດາເພື່ອນຮ່ວມງານ ຕ້ອງໄດ້ບັນລຸການຕົກລົງ ເພື່ອຫຼີກລ່ຽງບໍ່ໃຫ້ມີການຂຶ້ນພາສີແລະການຕັດງົບປະມານລົງ ຢ່າງຫຼວງຫຼາຍໃນຫຼາຍໆດ້ານເຊັ່ນດ້ານປ້ອງກັນປະເທດເປັນຕົ້ນ ທ່ານນາງ Ayotte ເວົ້າວ່າ ການກຳຈັດການໃຊ້ຈ່າຍແບບຟູມເຟືອຍຄວນເປັນທາງເລືອກ ອັນທຳອິດ ແທນທີ່ຈະເປັນການຂຶ້ນພາສີ ຍ້ອນມັນອາດເປັນອັນຕະລາຍບໍ່ຮ້າຍແຮງຕໍ່ເສດ ຖະກິດ ໂດຍສະເພາະແລ້ວແມ່ນທຸລະກິດຂະໜາດນ້ອຍ ແລະຜູ້ຄົນທີ່ກຳລັງຊອກຫາວຽກ ເຮັດງານທຳ